SL Uradni list Evropske unije C 194/6

Podatki, ki so jih predložile države članice o državni pomoči, dodeljeni na podlagi Uredbe Komisije (ES) št. 1857/2006 o uporabi členov 87 in 88 Pogodbe pri državni pomoči za majhna in srednje velika podjetja, ki se ukvarjajo s proizvodnjo kmetijskih proizvodov, in o spremembi Uredbe (ES) št. 70/2001

2010/C 194/03

Št. pomoči: XA 94/10

Država članica: Združeno kraljestvo

Regija: South West England

Naziv sheme pomoči ali ime podjetja, ki prejme individualno pomoč: Exmoor Moorland Landscape Partnership Scheme

Pravna podlaga: Exmoor National Park Authority — National Parks and Access to the Countryside Act 1949 and Environment Act 1995

Načrtovani letni izdatki po shemi ali skupni znesek individualne pomoči, dodeljene podjetju:

Datum Znesek Od junija 2010 do maja 2011 386 739 GBP Od junija 2011 do maja 2012 444 494 GBP Od junija 2012 do maja 2013 486 057 GBP Celotni znesek 1 317 290 GBP

Največja intenzivnost pomoči: Intenzivnost pomoči bo za ukrep tehnične podpore v skladu s členom 15 Uredbe (ES) št. 1857/2006 do 100-odstotna.

Najvišja intenzivnost pomoči bo za stroške do 100-odstotna, če se nepovratna sredstva dodelijo za ohranjanje značilnosti neproizvodne dediščine. Vendar, če je primerno, se najvišja stopnja nepovratnih sredstev zmanjša v skladu z vrednostmi iz člena 5 Uredbe (ES) št. 1857/2006.

Datum začetka izvajanja: Shema se bo izvajala od 1. junija 2010.

Trajanje sheme ali individualne pomoči: Shema bo začela veljati 1. junija 2010. Shema bo novim vlagateljem na voljo do 31. marca 2013. Zadnje izplačilo bo opravljeno 31. maja 2013.

Cilj pomoči: Ponovno povezati ljudi z dediščino območja Exmoor Moorland ter spodbuditi trenutne in nove obiskovalce, da spoznajo in obiščejo Exmoor ter uživajo dediščino tega območja. Pomoč nekmetijskim podjetjem bo plačana v skladu z Uredbo (ES) št. 1998/2006 o pomoči de minimis ali bo obračunana v okviru sklada NN 11/02 National Heritage Memorial Fund.

Oživeti območje Exmoor Moorland – spodbuditi ljudi, da prispevajo k njenemu ohranjanju in utrjevanju z ustreznimi izobraževalnimi programi. Pomoč bo plačana v skladu s členom 15 – Tehnična podpora.

Obnovitev pokrajine Exmoor Moorland – obogatitev pokrajinske značilnosti območja Exmoor z izboljšanjem njegovega stanja. Pomoč bo plačana v skladu s členom 5 – O ohranjevanju tradicionalne pokrajine in zgradb.

Zadevni gospodarski sektorji: Shema se uporablja za proizvodnjo kmetijskih proizvodov.

Naziv in naslov organa, ki dodeli pomoč:

Exmoor National Park Authority Exmoor House Dulverton Somerset TA22 9HL UNITED KINGDOM

Javni organ, ki je pristojen za shemo, je:

Exmoor National Park Authority Exmoor House Dulverton Somerset TA22 9HL UNITED KINGDOM

Organizacija, ki izvaja shemo:

Exmoor National Park Authority Exmoor House Dulverton Somerset TA22 9HL UNITED KINGDOM

Spletni naslov: http://www.exmoor-nationalpark.gov.uk/exmoor-moorland-landscape-partnership-scheme

Drugi podatki: Nadaljnje in podrobnejše podatke v zvezi z upravičenostjo in predpisi za shemo pomoči je mogoče najti na zgoraj navedenih spletnih povezavah.

Št. pomoči: XA 100/10

Država članica: Združeno kraljestvo

Regija: Škotska

Naziv sheme pomoči ali ime podjetja, ki prejme individualno pomoč: Fallen Stock Aid For Scottish Farmers

Pravna podlaga: Section 4(3) of the Small Landholders Act 1911.

Načrtovani letni izdatki po shemi ali skupni znesek individualne pomoči, dodeljene podjetju: 250 000 GBP letno

Največja intenzivnost pomoči: Pri kritju stroškov odstranjevanja in uničenja poginulih živali se v skladu s členom 16 (d) dodeli pomoč v višini do 100 % za kritje stroškov odstranjevanja poginulih živali in 75 % za kritje stroškov uničenja klavnih trupov.

Datum začetka izvajanja: Shema se izvaja od 1. junija 2010.

Trajanje sheme ali individualne pomoči: Shema se izvaja od 1. junija 2010 do 31. decembra 2013.

Cilj pomoči: Pomoč malim in srednje velikim podjetjem

Zadevni gospodarski sektorji: Shema pomoči je namenjena malim in srednje velikim podjetjem, ki se ukvarjajo s primarno proizvodnjo kmetijskih proizvodov.

Naziv in naslov organa, ki dodeli pomoč:

Scottish Government Pentland House 47 Robbs Loan Edinburgh EH14 1TY UNITED KINGDOM

Spletni naslov: http://nfsco.co.uk/blogcategory/how-the-scheme-works/

Drugi podatki: Združeno Kraljestvo je v preteklosti krilo stroške za poginule živali v okviru odločbe X 168/07, pri čemer so v letu 2008 bila končna izplačila denarja izvršena podjetju National Fallen Stock Company. Ta nova shema bo v pomoč pri kritju stroškov kmetov na Škotskem v višini do 100 % za kritje stroškov odstranjevanja poginulih živali in do 75 % za kritje stroškov uničenja klavnih trupov.

Da se zagotovi skladnost s členom 16 (2) in (3) se pomoč izplača podjetju National Fallen Stock Company, ki zagotovi, da se kmetu, ki uporablja storitve podjetja za poginule živali, ustrezno zniža znesek za plačilo teh storitev. Pomoč ne bo vključevala neposrednih izplačil denarja proizvajalcem.